เฮลล์คิทเช่นไทยแลนด์
รายชื่อตอน > ตอนที่ 7: การผนึกกำลังกันคุมครัวของเชฟเอียนและเชฟอ๊อฟ

ออกอากาศ 17 มีนาคม 2567
หัวหน้าเชฟประจำสัปดาห์/โจทย์: ในสัปดาห์นี้ เป็นครั้งแรกที่มีหัวหน้าเชฟคุมครัวพร้อมกันจำนวน 2 คน และมีการผสมผสานกันระหว่าง 2 โจทย์อาหาร ดังนี้
เชฟเอียน/โจทย์อาหารตะวันตกสมัยใหม่
เชฟอ๊อฟ/โจทย์อาหารเอเชียแนวผสมผสาน
ภารกิจส่วนบุคคล (Individual challenge): เนื่องจากในครั้งนี้มีหัวหน้าเชฟคุมครัวพร้อมกันจำนวน 2 คน และมีการผสมผสานระหว่างอาหารตะวันตกสมัยใหม่และอาหารเอเชียแนวผสมผสาน ดังนั้นในรอบนี้ ผู้เข้าแข่งขันจะต้องทำอาหารทั้ง 2 โจทย์ข้างต้นให้ออกมาสอดคล้องกัน โดยใช้เห็ดหอมแห้งเป็นวัตถุดิบหลักในอาหารเอเชียแนวผสมผสาน และมีวงล้อที่ระบุวัตถุดิบและเครื่องมือสำหรับทำอาหารตะวันตกสมัยใหม่ โดยทั้งสองทีมจะต้องส่งตัวแทนครั้งละ 1 คน ให้ออกมารับวัตถุดิบ และ/หรือ เครื่องมือผ่านการหมุนวงล้อของเชฟเอียน เพื่อใช้ทำเมนูร่วมกับเห็ดหอมแห้งในแต่ละคู่ โดยมีเวลาทำอาหาร 45 นาที
เหตุการณ์ในระหว่างการแข่งขัน: มีการเดิมพันในคู่ของเฟนและเบียร์ โดยเชฟอาร์เข้าไปหาทั้งคู่และเดิมพันว่า หากฝ่ายใดฝ่ายหนึ่งแพ้ จะต้องทำผมสีหรือทรงเดียวกับฝ่ายที่ชนะ ซึ่งเฟนยอมรับการเดิมพันในทันที ส่วนเบียร์พยายามปฏิเสธในตอนแรก ก่อนยอมรับการเดิมพันในภายหลัง แต่ในช่วงตัดสิน เชฟวิลแมนวางเดิมพันเพิ่มว่า หากเสมอ จะต้องเปลี่ยนทรงผมทั้งคู่
ผลการแข่งขัน:
| คู่ที่> คู่ที่.คู่ที่ | วัตถุดิบ/เครื่องมือ ที่ได้จากวงล้อ> วัตถุดิบ/เครื่องมือ ที่ได้จากวงล้อ.วัตถุดิบ/เครื่องมือ ที่ได้จากวงล้อ | การแข่งขัน> ทีมสีแดง.ผู้เข้าแข่งขัน | การแข่งขัน> ทีมสีแดง.คะแนน | การแข่งขัน> ทีมสีน้ำเงิน.คะแนน | การแข่งขัน> ทีมสีน้ำเงิน.ผู้เข้าแข่งขัน |
| --- | --- | --- | --- | --- | --- |
| 1 | เครื่องทำวาฟเฟิล | ใบตอง | 1 | 2 | เคอร์ |
| 2 | ช็อกโกแลต | ลูกจรรย์ | 1 | 2 | มารวย |
| 3 | เนยถั่ว | เฟน | 1 | 1 | เบียร์ |
| 4 | มาร์ชแมลโลว์ | บิว | 2 | 2 | เก่ง |
| 5 | แคนาเดียนล็อบสเตอร์ | แอ้ม | 3 | 2 | จิ๊บ |
| รวม | รวม | แพ้ | 8 | 9 | ชนะ |
หมายเหตุ:
1 2  คู่ที่เชฟอาร์เดิมพันให้เปลี่ยนทรงผม
↑  ออกไปหมุนวงล้อด้วยตนเองแทนเชฟเอียน
ทีมที่ชนะรอบภารกิจ: ทีมสีน้ำเงิน
รางวัล/บทลงโทษ:
ทีมชนะ (ทีมสีน้ำเงิน): ได้ไปผ่อนคลายและทำสปาที่บันยันทรีสปา ในโรงแรมบันยันทรี กรุงเทพ
ทีมแพ้ (ทีมสีแดง): ให้ร่วมกันคัดแยกขยะทั้งหมด
บทลงโทษพิเศษ: จากการเดิมพันในคู่ที่ 3 ส่งผลให้เฟนและเบียร์ต้องเปลี่ยนทรงผมให้เป็นสีและทรงเดียวกับฝั่งตรงข้าม โดยเฟนทำผมทรงเดรดล็อคทุกช่อบนศีรษะ ส่วนเบียร์ย้อมสีผมเป็นสีทอง
บริการอาหารเย็น (Dinner service) ครั้งที่ 6:  ในตอนนี้ เป็นครั้งแรกที่มีการคุมครัวพร้อมกันของหัวหน้าเชฟจำนวน 2 คน จึงแบ่งการคุมครัวคนละฝั่ง โดยเชฟเอียนคุมครัวทีมสีแดงเป็นหลัก ส่วนเชฟอ๊อฟคุมครัวสีน้ำเงินเป็นหลัก
| ประเภท | ประเภท | อาหารเรียกน้ำย่อย (Appetizer) | อาหารจานหลัก (Main Course)> เนื้อสัตว์ | อาหารจานหลัก (Main Course)> เครื่องเคียง | อาหารจานหลัก (Main Course)> ซอส | อาหารจานหลัก (Main Course)> อาหารทะเล | ของหวาน (Dessert) |
| --- | --- | --- | --- | --- | --- | --- | --- |
| ผู้รับผิดชอบ | ทีมสีแดง | เฟน | ลูกจรรย์ | ใบตอง | แอ้ม | บิว | แอ้ม (เปลี่ยนตัว) |
| ผู้รับผิดชอบ | ทีมสีน้ำเงิน | จิ๊บ | มารวย | เคอร์ | มารวย, เก่ง | เก่ง | เบียร์ |
| เมนู | อาหารตะวันตกสมัยใหม่ |  Day Boat Diver Scallop |  Roasted Beef Filet Mignon |  Roasted Beef Filet Mignon |  Roasted Beef Filet Mignon |  Roasted Beef Filet Mignon |  Harvest |
| เมนู | อาหารเอเชียแนวผสมผสาน |  Szechuan Chachu Satay Risoni |  Chilean-sea bass in Cencioni Laksa |  Chilean-sea bass in Cencioni Laksa |  Chilean-sea bass in Cencioni Laksa |  Chilean-sea bass in Cencioni Laksa |  Puerto Rican Flan with Coconut Sticky Rice |
แขก VIP ในบริการอาหารเย็น: ในตอนนี้ มีเฉพาะแขก VIP ของทีมสีน้ำเงินเท่านั้น คือ ลูกเกด - เมทินี กิ่งโพยม และ พิม - ซอนย่า คูลลิ่ง นางแบบและนักแสดงชื่อดัง
เหตุการณ์ในระหว่างการบริการ: ทีมสีแดงมีปัญหาเล็กน้อยในจานเรียกน้ำย่อย เพราะแอ้มบีบปูว์เรไม่ได้มาตรฐาน ต่อมาทั้งสองทีมมีปัญหาในอาหารจานหลัก โดยลูกจรรย์และมารวยทำเนื้อดิบเกินไป โดยทีมสีน้ำเงินแก้ไขได้ แต่ทีมสีแดง ลูกจรรย์ยังทำเนื้อสุกเกินไปซ้ำ เชฟเอียนจึงเขวี้ยงถาดลงพื้นและสั่งให้ทำใหม่ ต่อมาในจานของหวาน ทีมสีแดงมีจานฮาร์เวสต์ที่ถูกตีกลับเพราะไอศกรีมละลาย แต่พวกเขาแก้ไขถึงสองครั้งไม่สำเร็จ เชฟเอียนจึงต้องเรียกทั้งทีมไปคุยกันเป็นการส่วนตัวภายในห้องเก็บวัตถุดิบ โดยข้างในนั้นเชฟเอียนได้ตำหนิใบตองที่ใช้เวลาทำคาราเมลมากถึง 2 ชั่วโมงแต่ไม่สำเร็จ ใบตองจึงชี้แจงว่าเป็นการรับงานต่อจากแอ้มจึงต้องแก้ไขหลายส่วน และจะกลับไปแก้ไข แต่หลังจากคุยกันแล้วก็ยังไม่ดีขึ้น เพราะลูกจรรย์กับใบตองจัดจานฟลาน 2 จานไม่ถูกต้อง เชฟเอียนจึงเขวี้ยงทั้ง 2 จานลงพื้นแตกต่อหน้าทีมสีแดงจนแขก VIP ของทีมสีน้ำเงินตกใจกลัว และสั่งให้ทำใหม่ ที่สำคัญ มีจานฮาร์เวสต์ถูกตีกลับมายังใบตองและแอ้มอีกถึง 2 จาน เพราะพบสิ่งแปลกปลอม โดยครั้งที่ 1 เป็นเส้นผม และครั้งที่ 2 เป็นเศษกระดาษ เชฟเอียนจึงสั่งให้ทำใหม่ จากนั้นจึงพาทั้งคู่นำจานใหม่ไปบริการด้วยตนเองเพื่อขอโทษลูกค้าทั้ง 2 ครั้ง ส่วนทีมสีน้ำเงินมีปัญหาเพียงเบียร์ที่ส่งจานของหวานไปให้เชฟอ๊อฟช้า อย่างไรก็ตาม ทั้งสองทีมได้นำออเดอร์ทั้งหมดบริการลูกค้าจนเสร็จสมบูรณ์ หลังจากหัวหน้าเชฟและผู้ช่วยเชฟประเมินการทำงานแล้ว เชฟเอียนเห็นว่าทั้งสองทีมยังบริการไม่ราบรื่นและสมบูรณ์พอ แต่ทีมสีแดงมีข้อผิดพลาดมากกว่าจึงตัดสินให้แพ้ในรอบนี้ และให้ไปประชุมกันเพื่อเสนอชื่อผู้เข้าแข่งขัน 2 คนมาให้คัดออก
ผลการบริการอาหารเย็น ครั้งที่ 6: ทีมสีแดงแพ้ ทีมสีนํ้าเงินชนะ
การคัดออก (Elimination): เฟนได้เสนอชื่อแอ้มและใบตอง โดยระบุเหตุผลว่าทั้งคู่ผิดพลาดในการทำของหวานที่มีจานถูกลูกค้าตีกลับเนื่องจากมีเส้นผมและเศษกระดาษในจาน เชฟวิลแมนจึงถามแอ้มถึงข้อผิดพลาดดังกล่าว แอ้มสารภาพว่าผิดพลาดจริง โดยได้ออกไปรับผิดชอบจานที่มีเส้นผมและเศษกระดาษ แต่สรุปไม่ได้ว่าเส้นผมในจานดังกล่าวมาจากไหน เพราะเป็นการทำงานของทีม และมองว่าใบตองควรถูกคัดออก เชฟป้อมจึงถามใบตอง ใบตองจึงอธิบายว่า ตอนแรกตนรับผิดชอบเครื่องเคียง แต่หลังจากเชฟเอียนเข้ามาตรวจสอบในช่วง 15 นาทีก่อนเปิดภัตตาคารแล้ว พบว่าแอ้มยังทำคาราเมลไม่สำเร็จ จึงสั่งเปลี่ยนหน้าที่ ตนจึงไปทำแทนเพราะเป็นคนเดียวที่เคยทำของหวานทั้งของเชฟเอียนและเชฟอ๊อฟ เชฟป้อมจึงสรุปว่าของหวานเสียหายตั้งแต่ขณะที่แอ้มทำอยู่ และใบตองต้องมาแก้ไขแทน ใบตองจึงเสริมว่า ตนคิดว่าเป็นการช่วยเหลือกันในทีม และรู้สึกไม่ดีที่แอ้มบอกว่าตนควรออก เพราะตนช่วยเหลือแอ้มมาตลอด เมื่อเชฟป้อมถามว่าใครผิด ใบตองจึงตอบว่าเป็นแอ้ม เพราะตนไม่ได้ร่วมจัดจานฮาร์เวสต์ เชฟเอียนจึงถามเพื่อนร่วมทีมที่เหลือ ซึ่งบิวและลูกจรรย์เห็นตรงกันว่าแอ้มควรออก ดังนั้น เชฟอ๊อฟจึงให้โอกาสใบตองกลับไปพัฒนาตนเองและกลับไปรวมกับเพื่อนร่วมทีม แล้วเชฟเอียนก็ตัดสินให้แอ้มออกจากการแข่งขัน
ผู้ที่ถูกเสนอชื่อให้คัดออก: แอ้ม และ ใบตอง
ผู้ที่ถูกคัดออก: แอ้ม
ความคิดเห็นของเชฟเอียน: "แอ้ม คือคนที่ย่ำอยู่กับที่ และไม่สามารถพัฒนาตัวเอง ผมไม่เชื่อว่าเขาจะรับผิดชอบงานที่ยิ่งใหญ่ได้ และนั่นคือเหตุผลที่ทำให้ผมเลือกเขาออกจากครัว"